Asia C‑59/12

BKK Mobil Oil Körperschaft des öffentlichen Rechts

vastaan

Zentrale zur Bekämpfung unlauteren Wettbewerbs eV

(Bundesgerichtshofin esittämä ennakkoratkaisupyyntö)

”Direktiivi 2005/29/EY — Sopimattomat kaupalliset menettelyt — Soveltamisala — Lakisääteiseen sosiaaliturvajärjestelmään kuuluvan sairauskassan antamat harhaanjohtavat tiedot — Julkisoikeudelliseksi laitokseksi perustettu kassa”

Tiivistelmä – Unionin tuomioistuimen tuomio (ensimmäinen jaosto) 3.10.2013

Jäsenvaltioiden lainsäädännön lähentäminen – Sopimattomat elinkeinonharjoittajien ja kuluttajien väliset kaupalliset menettelyt – Direktiivi 2005/29 – Soveltamisala – Elinkeinonharjoittajan käsite – Julkisoikeudelliseksi laitokseksi perustetun lakisääteiseen sosiaaliturvajärjestelmään kuuluvan sairauskassan kuuluminen kyseisen direktiivin soveltamisalaan

(Euroopan parlamentin ja neuvoston direktiivin 2005/29 johdanto-osan 23 perustelukappale sekä 1 artikla, 2 artiklan a ja b alakohta ja 6 artiklan 1 kohta)

Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja direktiivin 84/450, direktiivien 97/7, 98/27 ja 2002/65 sekä asetuksen N:o 2006/2004 muuttamisesta annettua direktiiviä 2005/29 on tulkittava siten, että julkisoikeudellinen laitos, joka hoitaa lakisääteisen sairausvakuutusjärjestelmän hallinnoinnin kaltaista yleishyödyllistä tehtävää, kuuluu sen henkilölliseen soveltamisalaan.

Direktiivin 2005/29 2 artiklan b alakohdan sanamuodosta ilmenee nimittäin heti aluksi, että unionin lainsäätäjä on antanut erittäin laajan merkityksen elinkeinonharjoittajan käsitteelle, jolla tarkoitetaan luonnollista henkilöä tai oikeushenkilöä, joka harjoittaa vastikkeellista toimintaa, ja jonka soveltamisalan ulkopuolelle ei ole jätetty yleishyödyllistä tehtävää hoitavia laitoksia eikä julkisoikeudellisia laitoksia. Kun lisäksi kyseisen direktiivin 2 artiklan a ja b alakohdassa olevien määritelmien sanamuoto otetaan huomioon, kyseisessä direktiivissä tarkoitetun elinkeinonharjoittajan käsitteen merkitys ja ulottuvuus on määriteltävä suhteessa korrelatiiviseen mutta vastakkaiseen kuluttajan käsitteeseen. Kuten sopimattomia kaupallisia menettelyjä koskevan direktiivin 1 artiklasta ja johdanto-osan 23 perustelukappaleesta ilmenee, kyseisen direktiivin tavoitteena on taata korkeatasoinen yhteinen kuluttajansuoja yhdenmukaistamalla täysin säännöt, jotka koskevat elinkeinonharjoittajien sopimattomia kaupallisia menettelyjä kuluttajia kohtaan sopimaton mainonta mukaan lukien. Kyseisen direktiivin tulkitsemisessa kuluttajan käsite on nimittäin ensiarvoisen tärkeä, ja kyseisen direktiivin säännökset on laadittu olennaisilta osin sopimattomien kaupallisten menettelyjen adressaattina ja uhrina olevan kuluttajan näkökulmasta katsottuna.

Tässä yhteydessä siinä tapauksessa, että julkisoikeudelliseksi laitokseksi perustetun sairauskassan antamat harhaanjohtavat tiedot voivat johtaa kyseisen laitoksen jäseniä harhaan siten, että ne estävät heitä tekemästä perusteltua valintaa ja saavat heidät siten tekemään ratkaisun, jota he eivät olisi tehneet ilman tällaisia tietoja, kuten direktiivin 2005/29 6 artiklan 1 kohdassa säädetään, kyseisen laitoksen julkisella tai yksityisellä luonteella ja kyseisen laitoksen hoitamalla erityistehtävällä ei ole merkitystä.

(ks. 32–34, 36, 37 ja 41 kohta sekä tuomiolauselma)

Asia C‑59/12

BKK Mobil Oil Körperschaft des öffentlichen Rechts

vastaan

Zentrale zur Bekämpfung unlauteren Wettbewerbs eV

(Bundesgerichtshofin esittämä ennakkoratkaisupyyntö)

”Direktiivi 2005/29/EY — Sopimattomat kaupalliset menettelyt — Soveltamisala — Lakisääteiseen sosiaaliturvajärjestelmään kuuluvan sairauskassan antamat harhaanjohtavat tiedot — Julkisoikeudelliseksi laitokseksi perustettu kassa”

Tiivistelmä – Unionin tuomioistuimen tuomio (ensimmäinen jaosto) 3.10.2013

Jäsenvaltioiden lainsäädännön lähentäminen — Sopimattomat elinkeinonharjoittajien ja kuluttajien väliset kaupalliset menettelyt — Direktiivi 2005/29 — Soveltamisala — Elinkeinonharjoittajan käsite — Julkisoikeudelliseksi laitokseksi perustetun lakisääteiseen sosiaaliturvajärjestelmään kuuluvan sairauskassan kuuluminen kyseisen direktiivin soveltamisalaan

(Euroopan parlamentin ja neuvoston direktiivin 2005/29 johdanto-osan 23 perustelukappale sekä 1 artikla, 2 artiklan a ja b alakohta ja 6 artiklan 1 kohta)

Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja direktiivin 84/450, direktiivien 97/7, 98/27 ja 2002/65 sekä asetuksen N:o 2006/2004 muuttamisesta annettua direktiiviä 2005/29 on tulkittava siten, että julkisoikeudellinen laitos, joka hoitaa lakisääteisen sairausvakuutusjärjestelmän hallinnoinnin kaltaista yleishyödyllistä tehtävää, kuuluu sen henkilölliseen soveltamisalaan.

Direktiivin 2005/29 2 artiklan b alakohdan sanamuodosta ilmenee nimittäin heti aluksi, että unionin lainsäätäjä on antanut erittäin laajan merkityksen elinkeinonharjoittajan käsitteelle, jolla tarkoitetaan luonnollista henkilöä tai oikeushenkilöä, joka harjoittaa vastikkeellista toimintaa, ja jonka soveltamisalan ulkopuolelle ei ole jätetty yleishyödyllistä tehtävää hoitavia laitoksia eikä julkisoikeudellisia laitoksia. Kun lisäksi kyseisen direktiivin 2 artiklan a ja b alakohdassa olevien määritelmien sanamuoto otetaan huomioon, kyseisessä direktiivissä tarkoitetun elinkeinonharjoittajan käsitteen merkitys ja ulottuvuus on määriteltävä suhteessa korrelatiiviseen mutta vastakkaiseen kuluttajan käsitteeseen. Kuten sopimattomia kaupallisia menettelyjä koskevan direktiivin 1 artiklasta ja johdanto-osan 23 perustelukappaleesta ilmenee, kyseisen direktiivin tavoitteena on taata korkeatasoinen yhteinen kuluttajansuoja yhdenmukaistamalla täysin säännöt, jotka koskevat elinkeinonharjoittajien sopimattomia kaupallisia menettelyjä kuluttajia kohtaan sopimaton mainonta mukaan lukien. Kyseisen direktiivin tulkitsemisessa kuluttajan käsite on nimittäin ensiarvoisen tärkeä, ja kyseisen direktiivin säännökset on laadittu olennaisilta osin sopimattomien kaupallisten menettelyjen adressaattina ja uhrina olevan kuluttajan näkökulmasta katsottuna.

Tässä yhteydessä siinä tapauksessa, että julkisoikeudelliseksi laitokseksi perustetun sairauskassan antamat harhaanjohtavat tiedot voivat johtaa kyseisen laitoksen jäseniä harhaan siten, että ne estävät heitä tekemästä perusteltua valintaa ja saavat heidät siten tekemään ratkaisun, jota he eivät olisi tehneet ilman tällaisia tietoja, kuten direktiivin 2005/29 6 artiklan 1 kohdassa säädetään, kyseisen laitoksen julkisella tai yksityisellä luonteella ja kyseisen laitoksen hoitamalla erityistehtävällä ei ole merkitystä.

(ks. 32–34, 36, 37 ja 41 kohta sekä tuomiolauselma)